**I. Universiteti Politeknik i Tiranës, Fakulteti i Teknologjisë së Informacionit, Departamenti i Elektronikës dhe Telekomunikacionit shpall 1 (një) vend pune për personel akademik me kohë të plotë, në kategorinë asistent-lektor në fushën e Inxhinierisë Elektronike që të mbulojë lëndët si më poshtë;**

Në programet e studimit të Ciklit të parë, *Bachelor në Inxhinieri Elektronike* dhe Bachelor në Inxhinieri Telekomunikacioni:

* *Teoria e sinjaleve (seminaret, laboratoret dhe detyrat e kursit)*;
* *Elektronika e Fuqisë (seminaret, laboratoret dhe detyrat e kursit).*

Në programin e studimit të Ciklit të dytë, Master i Shkencave në Inxhinieri Elektronike:

* *Kontrolli automatik* *(seminaret, laboratoret dhe detyrat e kursit)*;
* Arkitektura e sistemeve të komandimit, *(seminaret, laboratoret dhe detyrat e kursit)*.

 **Kandidatët duhet të plotësojnë këto kritere:**

1. Të kenë mbaruar studimet në Fakultetin e Teknologjisë së Informacionit ose Universitete të huaja, në sistemin 5 (pesë) vjeçar ose në sistemin e studimeve 3+2 (Bachelor + Master Shkencor) në fushën e Inxhinierisë Elektronike;
2. Nota mesatare e studimeve universitare (për studimet 5-vjeçare), të studimeve (Bachelor dhe Master i Shkencave) të jetë ≥ 8.5 (e barabartë ose më e lartë se 8.5), është kusht hyrës;
3. Dëshminë/Certifikatën e mbrojtjes së gjuhës së huaj, e vërtetuar përmes testeve të njohura ndërkombëtare, në nivelin C1. Preferohet gjuha angleze;
4. Artikuj të botuar në Revista Shkencore me Bord Editorial dhe kod ISSN si dhe Referime Shkencore të paraqitura në Konferenca Shkencore dhe të botuara në Proccedings, me kod ISBN. Artikujt dhe referimet shkencore do të vlerësohen si të tilla vetëm në rast të lidhjes së tyre me fushën e Inxhinierisë së Telekomunikacionit, si tregues për fushën e ardhshme kërkimore – shkencore të kandidatit. Trajnime të ndryshme në fushën e elektronikës dhe automatizimit.
5. Të ketë eksperiencë në mësimdhënie, të dëshmuar me referenca.
6. Dy rekomandime, me datë jo më hershme se data e daljes së njoftimit përkatës të punësimit, dhe specifikisht të cilësuara për punësim si pedagog i brendshëm në DET, FTI, nga staf akademik i UPT, nga departamenti përkatës, ose nga departamenti përkatës (i Fakultetit/Universitetit përkatës) ku kandidati ka kryer studimet, me titull Profesor ose Profesor i Asociuar.

**II. Departamenti i Inxhinierisë Informatike shpall 1 (një) vend pune për personel akademik me kohë të plotë, në kategorinë asistent-lektor në fushën e Inxhinierisë Informatike që të mbulojë lëndët si më poshtë;**

Në diplomat, *Bachelor në Inxhinieri Informatike*, FTI

* *Inxhinieri Softi (seminaret, laboratorët dhe detyrat e kursit)*;
* *Algoritmikë* (seminaret, laboratorët *dhe detyrat e kursit*).

Në diplomën Master i Shkencave në Inxhinieri Informatike:

* Inteligjencë Artificiale (laboratoret dhe detyrat e kursit).

 **Kandidatët duhet të plotësojnë këto kritere:**

1. Të kenë mbaruar studimet në Fakultetin e Teknologjisë së Informacionit ose Universitete të huaja, në sistemin 5 (pesë) vjeçar ose në sistemin e studimeve 3+2 (Bachelor + Master Shkencor) në fushën e Inxhinierisë së Informatike;
2. Nota mesatare e studimeve universitare (për studimet 5-vjeçare), të studimeve (Bachelor dhe Master i Shkencave) të jetë ≥ 9.5 (e barabartë ose më e lartë se 9.5), është kusht hyrës;
3. Dëshminë/Certifikatën e mbrojtjes së gjuhës së huaj, e vërtetuar përmes testeve të njohura ndërkombëtare, në nivelin C1. Preferohet gjuha angleze;
4. Artikuj të botuar në Revista Shkencore me Bord Editorial dhe kod ISSN si dhe Referime Shkencore të paraqitura në Konferenca Shkencore dhe të botuara në Proccedings, me kod ISBN. Artikujt dhe referimet shkencore do të vlerësohen si të tilla vetëm në rast të lidhjes së tyre me fushën e Inxhinierisë Informatike, si tregues për fushën e ardhshme kërkimore – shkencore të kandidatit;
5. Dy rekomandime, me datë jo më hershme se data e daljes së njoftimit përkatës të punësimit, dhe specifikisht të cilësuara për punësim si pedagog i brendshëm në DII, FTI, nga staf akademik i UPT, nga departamenti përkatës, ose nga departamenti përkatës (i Fakultetit/Universitetit përkatës) ku kandidati ka kryer studimet, me titull Profesor ose Profesor i Asociuar.

**III. DOKUMENTACIONI DHE AFATI I DORËZIMIT**

Kandidatët që aplikojnë duhet të dorëzojnë dokumentet si më poshtë:

1. Letër motivimi;
2. Jetëshkrimin (CV) sipas formatit standard;
3. Fotokopje të pasaportës ose kartës së identitetit;
4. Diplomën e studimeve universitare dhe listën e notave të noterizuar; (Aplikantët që kanë kryer studime jashtë shtetit duhet të kenë bërë njohjen e diplomave nga MASR);
5. Kopje e Diplomës Master i Nivelit të Dytë ose “DOKTOR” të noterizuar, në rast se ka. (Aplikantët që kanë kryer studime jashtë shtetit duhet të kenë bërë njohjen e diplomave nga MASR);
6. Fotokopje të librezës së punës të noterizuar;
7. Vetë deklarimin e gjendjes gjyqësore;
8. Vërtetim të gjendjes shëndetësore;
9. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin e paraqitur;
10. Dëshminë e gjuhës së huaj të noterizuar.

Të gjithë kandidatët duhet të paraqesin brenda datës **25.10.2019** pranë Drejtorisë së Burimeve Njerëzore në Rektoratin e Universitetit Politeknik të Tiranës dokumentacionin e sipërcituar.